stanford-oval/wikipedia huggingface dataset:
Seksuaalinen väkivalta Venäjän hyökättyä Ukrainaan
Seksuaalisen väkivallan luonne ja uhrit

Raiskauksien yhteydessä uhreille on myös tehty muuta väkivaltaa kuten lyöty kasvoille tai viillelty vatsan alueelle huolimatta esim. uhrien korkeasta iästä. Myös alaikäiset, esim. 16-vuotiaat raskaana olevat tytöt, ovat kohdanneet seksuaalista väkivaltaa venäläissotilaiden toimesta. Joissain tapauksissa lasten vanhemmat on aseella uhaten pakotettu katsomaan, kun nämä joutuvat venäläisten raiskaamisksi. Toisinaan lasten raiskauksien jälkeen myös vanhemmat ovat joutuneet seksuaalisen väkivallan uhreiksi. Lapsia on myös pakkosiirretty Venäjälle.
Myös miehet ovat joutuneet raiskauksien ja muunlaisen seksuaalisen väkivallan kohteeksi. Sukuelimiin kohdistuvat sähköšokit ja muu seksualisoitu kidutus on yleistä venäläisten vankiloissa. Sukuelimiin kohdistuneiden sähköšokkien, joita on ukrainalaisten kidutettujen miesten mukaan annettu käsin veivattavalla dynamolla, käytön on epäilty johtuvan siitä, että se jättää pienemmät fyysiset jäljet kuin esim. piekseminen. Lisäksi venäläisten on kerrottu sanoneen suoraan, että sähköšokkeja käytetään siksi, etteivät ukrainalaiset miehet kykenisi enää tulevaisuudessa saamaan lapsia. Osa ukrainalaisista vangeiksi jääneistä miehistä on myös kertonut, kuinka venäläiset pahoinpitelevät näitä työntämällä kondomiin käärittyä pamppua peräaukkoon, antavat kondomin ukrainalaisille ja käskevät myöhemmin jauhamaan sitä suussa. Venäläissotilaat kuvaavat vastaavanlaisia tekoja itse ja levittävät videoita toisilleen tai kotirintamalle.
Seksuaalisen väkivallan luonne ja uhrit > Seksuaalinen väkivalta aseena

Venäläisten miehittämällä alueella asuneiden ukrainalaisten siviilien antamien lausuntojen perusteella venäläissotilaat käyttävät seksuaalista väkivaltaa aseena. Monissa tapauksissa kyseessä on joukkoraiskaus, johon osallistuvat venäläissotilaat ovat joko alkoholin tai huumeiden vaikutusten alaisena. Seksin aikana käytetään harvoin ehkäisyä.
YK:n naisiin kohdistuvan seksuaalisen väkivallan estämisestä vastaava edustaja Pramila Patten on kertonut, että kun venäläissotilaiden varusteisiin kuuluu Viagraa, on selvää, että seksuaalista väkivaltaa käytetään osana Venäjän sotastrategiaa.
Raiskauksien käyttämisestä aseena kielii myös se, että venäläissotilaat ovat seksin yhteydessä julistaneet mm., että "näin käy kaikille natsi-huorille" ja "me raiskaamme niin kauan kunnet et pysty enää synnyttämään lisää ukrainalaisia". Ukrainan ihmisoikeusvaltuutettu Ljudmyla Denisova on sanonut tällaisten kommenttien olevan merkki siitä, että Venäjä suorittaa kansanmurhaa Ukrainassa. Lisäksi hän arvioi, että seksuaalinen väkivalta on venäläisten tapa rangaista ukrainalaisia, jotka tekevät vastarintaa. Myös Ukrainan valtakunnansyyttäjän mukaan seksuaalista väkivaltaa käytetään aseena, koska Venäjä pyrkii hävittämään ukrainalaiset kansakuntana.
Seksuaalisen väkivallan luonne ja uhrit > Venäläisten puhelinkeskustelut

Venäläissotilaat ovat jääneet useaan otteeseen kiinni puheluiden sieppauksista, jossa ulkopuoliset tahot ovat onnistuneet äänittämään ja jakamaan venäläissotilaiden käymiä puheluita joko toistensa tai kotirintaman kanssa.
Huhtikuussa 2022 julkaistiin venäläisen sotilaan Roman Bikovski ja vaimon Olga Bikovskajan välinen kaapattu puhelinkeskustelu. Pariskunta tunnistettiin näiden sosiaalisten medioiden julkaisujen pohjalta, ja oli muuttanut Krimille pari vuotta Venäjän miehityksen jälkeen. Keskustelun aiheena on miehen tekemien raiskauksien hyväksyttävyyden rajat:
Olga: "Eli menet ja raiskaat ukrainalaisia naisia, niinhän? Etkä kerro minulle mitään. Ymmärrätkö?" (naurua)
Roman: "Raiskaan, enkä kerro sinulle mitään?"
Olga: "Kyllä, jotten minä tiedä asiasta mitään. Niin mitä?" (naurua)
Roman: "Eli saanko?"
Olga: "Kyllä, minä annan luvan. Kunhan käytät vain ehkäisyä."
Roman: "Selvä"
Tammikuussa 2023 Ukrajinska Pravda julkaisi Ukrainan turvallisuuspalvelun sieppaaman puhelinkeskustelun venäläissotilaiden välillä, jossa nämä kuvailevat tekemäänsä seksuaalista väkivaltaa Lymanissa:
Kun saarroimme Lymanin, lahtasimme kaikki siellä olevat, vitun hoholit... me raiskasimme, lahtasimme, ammuimme kaikki. Kävelimme vain ympäärinsä ja ammuimme kaikki Lymanissa ja Torskessa. Kaikki miehet, jotka olivat nuorempia, otettiin meille mukaan ja naiset, nuoret sellaiset: heidät raiskattiin, lahdattiin, ammuttiin.
Tunnettuja tapauksia

Butšan verilöylyn tuhoja tutkittaessa paljastui, kuinka yhtä naista oltiin pidetty seksiorjana perunakellarissa, jossa hänet oli sittemmin ammuttu.
Heinäkuussa 2022 tuli julki video, jossa venäläissotilaat kastoivat ukrainalaisen sotavangin mattopuukolla. Alkujaan video julkaistiin venäläisellä Telegram-kanavalla. Ukrainan varaopetus- ja tiedeministeri Inna Sovsun jakoi videon Twitterissä, jonka seurauksena hänen profiilinsa jäädytettiin. Ukrainan presidentin neuvonantajana toimiva Myh’ailo Podolyak sanoi, että video laitettiin tahallaan levitykseen propagandatarkoituksissa. Tapaukseen reagoi mm. Josep Borrell.
Lokakuussa 2022 julkaistun raportin mukaan nuorin tunnettu uhri oli vain 4-vuotias, ja venäläissotilaat olivat pakottaneet tämän suuseksiin Kiovan lähistöllä jossain vaiheessa maaliskuuta 2022.
Kesäkuussa 2023 uutisoitiin tapauksesta, jossa ukrainalaiset sotavangeiksi jääneet miehet oltiin kastroitu ennen kuin nämä oltiin lähetetty vankeinvaihtoon. Samalla kerrottiin, että pultavalaisen sairaalan naistentautiosasto oli löytänyt useiden naisten kohduista mm. ikkunoiden tiivistämiseen käytettyä uretaanivaahtoa. Tällä venäläiset ovat todennäköisesti halunneet varmistaa, etteivät ukrainalaiset naiset voi enää ikinä tulla raskaaksi.
Reaktioita ja seuraamuksia

Tutkintaa on vaikeuttanut myös se, että osa uhreista ei halua puhua asioista ollenkaan, koska pelkää tulleensa leimatuksi. Ukrainalaisten vapauttamilla alueilla on jaettu hätäehkäisyjä, mutta niiden vastaanottaminen on monien silmissä tabu. Osa uhreista ei myöskään saa tutkitettua mahdollisia seksitautitartuntojaan, koska testien tekeminen on maksullista.
Sitä, kuinka montaa mm. raiskaukseen syyllistynyttä venäläissotilasta tullaan tulevaisuudessa rankaisemaan, on vaikea sanoa, koska tapauksien dokumentointi sodan keskellä on vaikeaa. Osaa tapauksista syytetään Ukrainassa ja osaa Haagissa kansainvälisellä tasolla. Osa syyllisistä on jo saattanut jäädä ukrainalaisten vangeiksi, mutta näiden syyllisyydestä seksuaalisiin rikoksiin ei vielä ole tietoa. Maaliskuuhun 2023 mennessä vain 11 henkilö oli asetettu syytteeseen ja yksi tuomittu.
Sotarikokset eivät vanhene.
Strömmen

Kalastusta Strömmenissä.
Strömmen eli Stockholms Ström on Tukholman keskustassa, Vanhankaupungin ja Norrmalmin välissä sijaitseva vesialue. Stömmen on Tukholman edustalla olevan Saltsjön-lahden sisin osa.  Mälarenin vesi virtaa Norrströmin kautta Strömmeniin, ja Strömmenin ulkorajan katsotaan olevan siinä, missä virtaus loppuu. Norrströmin ylittää kolme siltaa, Centralbron, Vasabron ja Norrbron, ja näiden itäpuolella Strömbron ylittää Strömmenin.  Strömmenin käsite ei ole yksiselitteinen; aiemmin ja joskus vieläkin sitä on käytetty Norrströmin synonyyminä.
Strömmenistä kalastetaan vuosittain satoja lohia ja meritaimenia. Vuonna 2000 Strömmenistä saatiin 1025 taimenta ja 59 lohta, muiden muassa yksi 22-kiloinen.
She’s the Man

| She’s the Man |
| --- | --- |

Ohjaaja:  Andy Fickman
Käsikirjoittaja:  Leslie, Lutz, Smith
Tuottaja:   Lauren Shuler Donner  Ewan Leslie 
Säveltäjä:  Nathan Wang
Kuvaaja:  Greg Gardiner
Leikkaaja:  Michael Jablow
Pääosat:   Amanda Bynes  Channing Tatum  Laura Ramsey  Robert Hoffman  Jonathan Sadowski 
Valmistustiedot
Valmistusmaa:  Yhdysvallat
Tuotantoyhtiö:  DreamWorks
Levittäjä:  Paramount Pictures Netflix
Ensi-ilta:  2006
Kesto:  105 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
She’s the Man on vuonna 2006 tehty romanttinen komediaelokuva, jonka pääosissa ovat muun muassa Amanda Bynes, Channing Tatum ja Robert Hoffman. Elokuvan on ohjannut Andy Fickman ja sen käsikirjoitus pohjautuu William Shakespearen näytelmä komediaan Loppiaisaatto (Twelfth Night, or What You Will). Elokuvan ensi-ilta oli Yhdysvalloissa ja Kanadassa 6. huhtikuuta 2006 sekä Isossa-Britanniassa 7. huhtikuuta.
Näyttelijät

| 0 | 1 | 2 |
| --- | --- | --- |
|  Amanda Bynes  | … |  Viola Hastings/”Sebastian”   |
|  Channing Tatum  | … |  Duke Orsino   |
|  Laura Ramsey  | … |  Olivia Lennox   |
|  Vinnie Jones  | … |  Valmentaja Dinklage   |
|  David Cross  | … |  Rehtori Gold   |
|  Julie Hagerty  | … |  Daphne   |
|  Robert Hoffman  | … |  Justin Drayton   |
|  Alexandra Breckenridge  | … |  Monique Valentine   |
|  Jonathan Sadowski  | … |  Paul Antonio   |
|  Amanda Crew  | … |  Kia   |
|  Jessica Lucas  | … |  Yvonne   |
|  Brandon Jay McLaren  | … |  Toby   |
|  Clifton MaCabe Murray  | … |  Andrew   |
|  James Snyder  | … |  Malcolm Feste   |
|  James Kirk  | … |  Sebastian   |
|  Emily Perkins  | … |  Eunice   |
|  Robert Torti  | … |  Pistonek   |
|  Lynda Boyd  | … |  Cheryl   |
|  John Pyper-Ferguson  | … |  Roger   |
Viittaukset Shakespearen Loppiaisaattoon

She's the Man perustuu Shakespearen komediaan Loppiaisaatto. She’s the Manin ja Loppiaisaaton juoni on samankaltainen Olivian suudeltua oikeaa Sebastiania eikä valepukuista Violaa tai Duken saatua apua ”Sebastianilta” saadakseen Olivialta huomiota. Päähenkilöiden nimet ovat myös samoja kuin Loppiaisaatossa ja rakkaussuhteet ovat myös samankaltaisia. Duke Orsino on ihastunut Oliviaan, joka on ihastunut valepukuiseen Violaan (jolla on kaksoisveli nimeltä Sebastian), joka on ihastunut Dukeen.
Muita viittauksia Shakespearen näytelmään:
Trailerissa Violan käveltyä koulun kampuksella tien vasemmalla puolella on kyltti, joka mainostaa koulun näytelmää "What You Will".
Pizzapaikka, jossa nuoret hengailevat on nimeltään Cesario’s, ja Cesario on Violan valehahmo Loppiaisaatossa.
Duke sanoo ”Some are born great, sone achieve greatness, and some have greatness thrust upon them”, joka on näytelmässä Malvolion repliikki.
Monet elokuvan nimet on otettu Loppiaisaatosta, muun muassa Malvolio (Malcolmin tarantella), Feste (Malcolmin sukunimi), Valentine (Moniquen sukunimi), Andrew ja Toby (Duken kaverit), Maria (Olivian ystävä) ja Antonio (Paulin sukunimi)
Stratford Country Club on viittaus Stratford-upon-Avon’iin.
Illyria, on kaupungin nimi Loppiaisaatossa ja Cornwall on kaupungin nimi, josta Viola ja Sebastian ovat näytelmässä kotoisin.
Duke Orsino tulee selvästi nimestä Orsino, Duke of Illyria.
Aiheesta muualla

Elokuvan verkkosivut (Arkistoitu – Internet Archive)
Sivakkajoki (Kaavi)

| Sivakkajoki |
| --- | --- |
 Sivakkajoki virtaa halki Sivakkavaaran kylän Kaavilla.
Alkulähde:  Sivakkajärvi
Laskupaikka:  Suuri-Kortteinen
Pituus:  5,7 km
Alkulähteen korkeus:  117 m
Sivakkajoki on Vuoksen vesistön Juojärven reitin latvaosaan kuuluva vesitie Kaavin kunnassa Koillis-Savossa. Joki on vajaat 6 kilometriä pitkä. Se yhdistää Sivakkajärven ja Suuren-Kortteisen. Sivakkajoen virtapaikkoja ovat Pienikkikoski, Myllykoski ja Peltokankaankoski.
Lintuharrastajille Sivakkajoki on tullut tunnetuksi talvisista koskikaroistaan. Sen varrella on kilometrin matkalla tavattu parhaimmillaan kerralla peräti 31 koskikaraa.
Koskikara (Cinclus cinclus) viihtyy Kaavin Sivakkajoella.
Aiheesta muualla

Kaavin lintupaikat (Arkistoitu – Internet Archive)
Sparassodonta

| Sparassodonta |
| --- | --- |
 Thylacosmilus
 Paleoseeni - Plioseeni 65–3 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Osaluokka::  Metatheria
Lahko::  †Sparassodonta  Ameghino, 1894
Katso myös
   Sparassodonta Wikispeciesissä   Sparassodonta Commonsissa 
Infobox OKNimi-testi OK: 
Sparassodonta on sukupuuttoon kuollut Metatheria-nisäkkäiden lahko. Ne olivat kotoperäisiä Etelä-Amerikassa. Sparassodonta-lahkoa pidettiin ennen aitoina pussieläiminä, mutta nykyään niiden uskotaan olevan pussieläinten sisarryhmä.
Monet näistä nisäkäspedoista muistuttivat läheisesti istukkanisäkkäiden petoja jotka kehittyivät erikseen Euraasiassa. Ne kuvasi ensimmäisenä Florentino Ameghino, Santa Cruzin kerroksista Patagoniasta löydettyjen fossiilien pohjalta.
Piirteet

Lahkon Sparassodonta jäsenet osoittivat monia yhtäläisyyksiä istukkanisäkkäiden petoeläinten kanssa. Ne ovat todella hyvä esimerkki konvergentista evoluutiosta.
Esimerkiksi sparassodonttien poskihampaat olivat samankaltaisia kuin kissaeläinten lihan paloitteluun käytetyt hampaat. Kulmahampaat olivat myös pidentyneet, ja joissakin tapauksissa, kuten Thylacosmiluksella, muistuttivat sapelihammaskissojen kuten Smilodonin hampaita. Niiden ruumiin koko vaihteli 80 sentistä nykyisten suurten kissaeläinten kokoon.
Toinen suurten petojen heimo olivat borhyaenidit, jotka näyttivät enemmän koirilta tai susilta.
Heimot

†Hathliacynidae
†Borhyaenidae
†Proborhyaenidae
†Thylacosmilidae
Käännös suomeksi
Spengler

Spengler voi tarkoittaa seuraavia:
Henkilöitä

Bruno Spengler (s. 1983), kanadalainen autourheilija
Fritz Spengler (1908–2003), saksalainen käsipalloilija
Jaime Spengler (s. 1960), brasilialainen roomalaiskatolinen piispa
Jörg Spengler (1938–2013), saksalainen kilpapurjehtija
Oswald Spengler (1880–1936), saksalainen historioitsija ja kulttuurifilosofi
Wilhelm Spengler (1907–1961), saksalainen  SS-eversti ja avustusjärjestö Stille Hilfen perustajajäsen
Muita merkityksiä

Spengler Cup, kansainvälinen jääkiekkoturnaus
| --- | --- |
: Tällä täsmennyssivulla luetellaan henkilöitä, joilla on sama sukunimi.
Simo Laaksonen

Simo Laaksonen vuonna 2018.
Simo Laaksonen (s. 10. syyskuuta 1998 Marttila) on suomalainen autourheilija.
Ura

Laaksonen aloitti karting-uransa vuonna 2009, jolloin hän sijoittui kolmanneksi Suomen KF6 Challenge -sarjassa. Vuonna 2012 hän voitti Suomen KF3-luokan mestaruuden. Vuonna 2013 Laaksonen sijoittui neljänneksi NEZ Championship KF2 -luokassa.
Seuraavana vuonna Laaksonen siirtyi kartingista pikkuformuloihin. Hän kilpaili Ranskan Formula 4 -sarjassa, jossa saavutti yhden kakkossijan sekä 31 pistettä ja sijoittui sarjan 17:nneksi. Vuonna 2015 Laaksonen jatkoi Ranskan F4 -sarjassa, saavutti yhden voiton ja kaksi muuta palkintosijaa ja sijoittui sarjan kuudenneksi. Hän ajoi myös SMP Formula 4 -sarjassa, jossa saavutti 60 pistettä. Vuonna 2016 Laaksonen kilpaili Saksan ADAC Formula 4 -sarjassa. Kaudella 2017 Laaksonen ajoi European F3 Open -sarjaa espanjalaisessa Campos Racing -tiimissä ja sijoittui loppupisteissä kuudenneksi.
Kaudella 2018 Laaksonen nousi GP3-sarjaan ja jatkoi yhteistyötä Campoksen kanssa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | Campos Racing | ESPFEA 15 | ESPSPR 8 | FRAFEA 13 | FRASPR 11 | AUTFEA 9 | AUTSPR 15 | GBRFEA 13 | GBRSPR 16 | HUNFEA 14 | HUNSPR 11 | BELFEA 12 | BELSPR 13 | ITAFEA 4 | ITASPR 8 | RUSFEA 6 | RUSSPR 14 | ABUFEA 9 | ABUSPR 3 | 36 | 14. |
Formula 3 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | MP Motorsport | ESPFEA 9 | ESPSPR Kesk. | FRAFEA 20† | FRASPR Kesk. | AUTFEA 18 | AUTSPR 18 | GBRFEA 24 | GBRSPR 24 | HUNFEA 17 | HUNSPR 18 | BELFEA 24 | BELSPR Kesk. | ITAFEA 20 | ITASPR 20 | RUSFEA 17 | RUSSPR Kesk. | 2 | 23. |
Aiheesta muualla

http://www.driverdb.com/drivers/simo-laaksonen/
https://www.simolaaksonen.com/ (Arkistoitu – Internet Archive)
Smilovice

Smilovice  kuuntele ääntämys (ohje) (puol. Śmiłowice, saks. Smilowitz) on kunta ja kylä Frýdek-Místekin piirikunnassa Määrin-Sleesian läänissä, Tšekissä. Kylässä on 581 asukasta (2001), joista 26,4% puolalaisia. Kylä sijaitsee historiallisella Cieszynin Sleesian alueella.
Puolan entinen pääministeri ja Euroopan parlamentin nykyinen puheenjohtaja Jerzy Buzek syntyi Smilovicessa.
Kun Cieszynin Sleesia jakaantui vuonna 1920, kylästä tuli osa Tšekkoslovakiaa. Lokakuussa 1938 kylä ja alue liitettiin Puolaan. Natsi-Saksa valtasi alueen toisen maailmansodan alussa, ja sodan jälkeen alue luovutettiin takaisin Tšekkoslovakialle.
Wikimedia Commonsissa on kuvia tai muita tiedostoja aiheesta .
Sininen (heraldiikka)

Esimerkkivaakuna, jossa näkyy sininen väri ja sitä vastaava skraffeeraus eli viivakuvaus.
Sininen (ransk. azure) on heraldinen tinktuuri ja yksi heraldiikassa tyypillisesti käytetyistä viidestä väristä. Sille ei ole määritetty tarkkaa väriarvoa, mutta se määritellään yleensä tummemmaksi siniseksi kuin bleu celeste (taivaansininen). Sitä kuvastaa vaakunoiden viivapiirroksissa vaakaviivoilla merkitty alue.
Tinktuurin ranskan- ja englanninkielinen nimitys azure on luultavasti peräisin arabian kielen sanasta lazura, joka on ristiretkien myötä tullut Eurooppaan. Sinistä tinktuuria on aiemmin lähinnä runollisessa mielessä kutsuttu Jupiterin ja safiirin väriksi.
Esimerkkejä

Hyvinkään vaakuna
Dollernin vaakuna
Dolní Přímin vaakuna
Englantilaisen St Cleere -suvun vaakuna
Aiheesta muualla

Kuvia tai muita tiedostoja aiheesta Sininen (heraldiikka) Wikimedia Commonsissa
St Albansin taistelu

St Albansin taistelu voi viitata ainakin seuraaviin tapahtumiin:
St Albansin ensimmäinen taistelu (1455), Ruusujen sodan ensimmäinen taistelu
St Albansin toinen taistelu (1461)
St Albansin ryöstöretki, joissain yhteyksissä myös St Albansin taistelu (1864), aseellinen välikohtaus Yhdysvaltain sisällissodassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”St Albansin taistelu”, voi hakea sivunnimihaulla, laajalla sivunnimihaulla tai tekstihaulla.
St Asaphin hiippakunta

| St Asaphin hiippakunta |
| --- | --- |
 vaakuna

Valtio:   Wales, Iso-Britannia
Uskontokunta:  Walesin kirkko
Piispanistuin:  St Asaph
Tuomiokirkko:  St Asaphin tuomiokirkko
Piispa:  Gregory Cameron
Perustettu:  
 
 St Asaphin hiippakunta 
Infobox OKVirheellinen NIMI-arvo: 
St Asaphin hiippakunta on Walesin kirkon hiippakunta Pohjois-Walesissa. Se on nimetty pyhän Asaphin mukaan, joka oli hiippakunnan toinen piispa pyhän Mungon jälkeen.
Son of My Father

Son of My Father on Giorgio Moroderin säveltämä Moog-vetoinen pop-kappale vuodelta 1971. Samana vuonna Michael Holm teki siihen saksankieliset sanat ja levytti kappaleen nimellä ”Nachts scheint die Sonne”. Englanninkieliset sanat kappaleelle kirjoitti Pete Bellotta niin ikään vuonna 1971. Moroder levytti kappaleen taiteilijanimellä Giorgio. Seuraavana vuonna kappaleesta teki cover-version bändi nimeltä Chicory Tip, ja heidän singlensä ”Son of My Father” nousi listaykköseksi Englannissa helmikuussa 1972. Single julkaistiin helmikuussa myös Yhdysvalloissa, mutta siellä se kipusi parhaimmillaan vain sijalle 91 Billboard Hot 100 -listalla.
Chicory Tipin ja Moroderin levyttämät versiot poikkeavat hieman toisistaan sanoituksen osalta ja tätä poikkeavuutta on tavattu selittää sillä, että Chicory Tipin vokalisti Peter Hewson olisi kuullut sanat väärin. Chicory Tip levytti kappaleen uudelleen vuonna 2000, tällä kertaa ”oikealla” sanoituksella.
Suomeksi kappaleen levytti vuonna 1972 Danny nimellä ”Maantieltä taloon”. Singlen B-puolella oli kappale ”Vai niin, vai niin”, joka oli puolestaan käännös-cover Mouth & MacNealin kappaleesta ”How Do You Do”.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Son of My Father
Strömsbergin ruukki

Strömsbergin ruukki
Strömsbergin ruukki on Ruotsissa nykyisessä Tierpin kunnassa sijaitseva ruukkialue, joka kehittyi 1600-luvulla. Nykyisen muotonsa se sai ollessaan vuosina 1734-1861 de Geerin suvun omistuksessa. 1700-luvun teollisuusrakennuksia on edelleen jäljellä.
Teollisesta toiminnasta viimeisimpänä keskityttiin sahatoimintaan. Höyrysaha otettiin käyttöön vuonna 1911. Raudan käsittely loppui vuonna 1920, kun Stora Kopparbergs Bergslag AB osti ruukin ja keskittyi metsäalalle. Strömsberg oli maatalousalalla ajoittain suurimpia toimijoita koko Ruotsissa, mutta 1970-luvun lopussa maataloudesta luovuttiin.
Kartanon päärakennus on vuodelta 1758 ja se rakennettiin Charles de Geerin puolisolle leskenasunnoksi. Vuoden 1961 laajennuksen yhteydessä 1700-luvun ulkoasusta luovuttiin.
Ingmar Bergmanin käsikirjoittama elokuva Hyvä tahto (Den goda viljan) on kuvattu alueella.
Aiheesta muualla

Wikimedia Commonsissa on kuvia tai muita tiedostoja aiheesta .
Ruukin kotisivut (ruotsiksi)
Stacy Wilson

| Stacy Wilson> Henkilötiedot |
| --- | --- |
Syntynyt: 12. toukokuuta 1965 (ikä 59) Moncton, New Brunswick
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  170 cm
Paino:  59 kg
Pelaajaura
Pääsarjaura:  1986–1998
| Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Maa:  Kanada> Naisten jääkiekko. |
| --- | --- | --- | --- |
|  Hopeaa | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Kanada 1990 | jääkiekko |  |
|  Kultaa | Suomi 1992 | jääkiekko |  |
|  Kultaa | USA 1994 | jääkiekko |  |
|  Kultaa | Kanada 1997 | jääkiekko |  |
Stacy ”Stacey” Wilson (s. 12. toukokuuta 1965 Moncton, New Brunswick, Kanada) on kanadalainen pääosin 1990-luvulla pelannut jääkiekkoilija, jonka pelipaikka oli hyökkääjä. Hän pelasi Kanadan naisten jääkiekkomaajoukkueessa neljät maailmanmestaruuskilpailut, joista jokaisessa hänen joukkueensa saavutti kultaa. Wilson pelasi myös vuoden 1998 talviolympialaisten naisten jääkiekkoturnauksessa, jonka loppuottelussa Kanada hävisi Yhdysvaltain joukkueelle.
Wilson asuu Duluthissa Yhdysvalloissa.
Sininen (koiraväri)

Sininen napolinmastiffiuros.
Sinimaski keltainen eli diluutio-fawn cane corso -pentu.
Sininen koiravärinä viittaa yleisimmin teräksen- tai siniharmaaseen väritykseen, joka on geneettisesti D-lokuksen diluution haalistama musta. Nimeä sininen käytetään kuitenkin tarkoittamaan joitain muitankin värityksiä, erityisesti roduilla, joilla D-diluutiota ei hyväksytä.
Sininen koira on sävyltään viileän tai sinertävän harmaa, sävy vaihtelee tummasta lyijynharmaasta vaaleaan siniharmaaseen. Mustaan verrattuna sininen koira antaa ylivalottuneen tai haamumaisen vaikutelman. Liilasta eli isabellasta sininen eroaa nenän värin perusteella: liila on maksanruskean diluutio, ja liilalla koiralla on siksi aina ruskeansävyinen kirsu. Sinisen koiran kirsu on viileänharmaa. Liilan yleissävy on myös yleensä punertava.
Sinistä saatetaan eri roduilla ja myös yleisesti kutsua melkein minkä tahansa viileänharmaan värityksen nimessä. Esimerkiksi sinimerle on mustapohjainen merle, jolla on mustia ja siniharmaita läiskiä. Musta eumelaniini kuitenkin osoittaa, ettei sinimerle ole diluutiovärinen. Diluutiovärinen mustapohjainen merle on värityksenä harvinaisempi ja tunnetaan nimellä slate merle, ”liuskekivimerle”.
Sininen väritys hyväksytään esimerkiksi chow chow:lla, tanskandoggilla ja thai ridgebackillä. Sinimerle hyväksytään mm. australianpaimenkoiralla, bordercolliella, colliella, sekä beaucenpaimenkoiralla (nimellä harlekiini). Sininen roan tunnetaan joillain lintukoirilla, mm. cockerspanielilla. Australiankarjakoiralla termiä sininen käytetään "sinikirjavasta" (blue mottled/ blue speckled) värityksestä, joka on käytännössä ilmiasultaan lähellä blue roania.